Manny Pacquiao
<s>Emanuel „Mani” Dapidran Pakjao (; Kibave, Bukidnon, 17. decembar 1978) je filipinski profesionalni bokser i političar.</s>

<s>Biografija 
Emanuel Pakjao je prvi bokser koji je postao svetski prvak u 8 različitih bokserskih težinskih kategorija, u kojima je osvojio deset naslova svetskog prvaka.</s><s>Takođe je i prvi boksač koji je linearno osvojio naslov u četiri različite kategorije.</s><s>Ima nadimke „Mani” i „Pakman”.</s>

<s>Prozvan je „borcem decenije” za 2000-te.</s><s>Više puta proglašen je borcem godine.</s>

<s>Osim boksa, Pakjao se bavio i glumom, muzikom te politikom.</s><s>U maju 2010, izabran je u Zastupnički dom Filipina, a predstavlja pokrajinu Sarangani.</s><s>Uživa veliku popularnost na Filipinima.</s><s>Jedan je od najplaćenijih sportaša na svetu s 32 miliona dolara prihoda.</s>

<s>Nosio je filipinsku zastavu na otvaranju Olimpijskih igara u Pekingu 2008. godine, premda nije na njima ni nastupao.</s><s>To je bila ideja tadašnje filipinske predsednice Glorije Makapagal-Arojo.</s>

<s>O Pakjau je snimljen filipinski film Pakjao: Film ().</s><s>Prvi je filipinski sportaš koji se pojavio na poštanskoj marki.</s><s>Bio je na popisu najuticajnih ljudi sveta časopisa Tajm za 2009. godinu, ponajviše zbog velike popularnosti i humanitarnih aktivnosti na Filipinima.</s><s>Počasni je član američke košarkaške NBA momčadi Boston seltiksi.</s>

<s>Početkom 2013. dobio je upozorenje da su se kod njega počeli pojavljivati prvi znakovi Parkinsonove bolesti te da bi mu bilo najpametnije da završi svoju borilačku karijeru.</s>

<s>Mejveder vs.</s><s>Pakjao</s>

<s>Flojd Mejveder se 2. maja 2015. godine u MGM-ovoj Grand garden areni u Las Vegasu suočio sa Manijem Pakjaom, i to nakon pregovora koji su trajali nekoliko godina.</s><s>Mejveder je rano diktirao tempo koristeći svoj kroše, a tokom borbe njegova odbrana je činila da Pakjao konstantno promašuje (Pakjao je pogodio samo 19 % svojih udaraca); uzvraćao je Pakjau konstantno svojom desnom rukom tokom borbe te ga tako svladao.</s><s>Mejveder je pobedio jednoglasnom odlukom sudija, rezultatom 118—110, 116—112 i 116—112. 16 od 18 medija je presudilo borbu u njegovu korist.</s><s>U danima nakon borbe, mnogi ljudi su smatrali da meč nije ispunio očekivanja.</s><s>Pakjao je otkrio medijima nakon meča da je imao povređenu desnu ruku koja ga je ograničavala sve vreme u toku borbe.</s><s>„Pakjao se borio sa povredom u desnom ramenu koje će zahtevati operaciju”, preneo je Sports Illustrated.</s><s>Mejveder, koji prvobitno nije imao planove za revanš sa Pakjaom, rekao je ESPN-ovom novinaru Stivenu E. Smitu da je otvoren za revanš nakon što se Pakjao oporavi od operacije ramena; međutim, 9. maja 2015. godine, Mejveder je izjavio: „Da li sam poslao poruku Stivenu E. Smitu i rekao da ću se boriti protiv njega [Pakjaa] ponovo?</s><s>Da, ali sam se predomislio.</s><s>U ovom trenutku, ne [želim se boriti], jer Pakjao je gubitnik, i kukavica.”</s>

<s>Boks rekord</s>

<s>Reference</s>

<s>Spoljašnje veze</s>

<s></s>

<s>{</s>

<s>Filipinski bokseri</s>

